burgasdotpro/wikipedia huggingface dataset:
Strakoš červenohlavý

Strakoš červenohlavý (lat. "Lanius senator") je spevavec z čeľade strakošovité. Obýva stredomorie, najmä Španielsko. Hniezdi od Španielska po pohorie Kaukaz. V krajinách západnej a strednej Európy je to od 90-tych rokov 20. storočia nezvestný druh. Na Slovensku hniezdili ešte v rokoch 1973 - 1977, po roku 1987 už nebol zaznamený žiadny hniezdny výskyt. V zozname vzácnych a zriedkavých druhov vtákov databázového systému Birding Slovakia možno nájsť posledné záznamy, je to 5 pozorovaní z mesiaca máj z troch rôznych lokalít v rokoch 2008, 2010 a 2013, hniezdenie sa nepodarilo dokázať. Najbližšie k Slovensku hniezdi približne 1000 km južne v Chorvátsku a v Bulharsku. Podľa Medzinárodnej únie na ochranu prírody a prírodných zdrojov strakoš červenohlavý patrí medzi takmer ohrozené druhy, trend celkovej populácie je klesajúci. V Európe žije 65 % svetovej populácie. Stavy v Európe za posledných 10 rokov klesli o 25 % a plocha európskeho hniezdneho areálu sa zmenšila o 8,6 %. 
Výskyt a stav na Slovensku.
Odhadovaný počet hniezdiacich párov je 0 – 25. Fluktujúci druh. Veľkosť populácie i územie na ktorom sa vyskytuje vykazujú "výrazný pokles" viac ako o 50%. Ekosozologický status v roku 1995 "E" - ohrozený druh. V roku 1998 "CR:A1,B1,D" - kriticky ohrozený. V roku 2001 "CR" - kriticky ohrozený. V roku 2014 "RE" - regionálne vyhynutý. 
V hodnotenom období 2002 - 2012 sa nepodarilo zaznamenať ani pravdepodobné ako možné hniezdenie druhu. 
Európsky ochranársky status "SPEC2" - druhy, ktorých globálne populácie sú koncentrované v Európe, ale majú tam nevhodný ochranársky status. Stupeň ohrozenia "V" - zraniteľný druh.
Ochrana.
Je zákonom chránený, spoločenská hodnota je 3000 € (Vyhláška MŽP č. 170/2021).
Ósumi

Ósumi môže byť:
Basketbal na Panamerických hrách 1995

Basketbal na Panamerických hrách 1995 bol basketbalový turnaj v rámci multišportového podujatia Panamerických hier 1995. Konal sa v Mar del Plata, v Argentíne v dňoch od 19.25. marca 1995, za účasti 6 mužských tímov. Ženský turnaj sa neuskutočnil kvôli nedostatočnému počtu prihlásených družstiev. Keďže Portoriko sa odhlásilo, ostatné 4 družstvá z USA, Argentíny, Brazílie a Kuby nespĺňali podmienku panamerického turnaja minimálnej účasti aspoň piatich družstiev. Basketbalový turnaj sa na hrách organizuje od roku 1951 a toto bolo jeho 12. vydanie. Zápasy sa odohrali v aréne Polideportivo Islas Malvinas, v ktorej sa uskutočnila aj súťaž vo volejbale.
Titul získala domáca , ktorá vo finálovom stretnutí zvíťazila nad . Obhajca prvenstva z skončil na poslednej priečke.
Koncil v Benevente

Koncil v Benevente sa konal v dňoch 28. marca až 31. marca 1091.
Kontext a závery.
Koncil do mesta Benevento zvolal pápež Urban II. Jeho oficiálne závery predstavujú texty štyroch kánonov, pričom prvé tri z nich sa týkajú výhradne klerikov a posledný kánon obsahuje rôzne liturgické nariadenia.
Kánon I..
Schválený v sobotu, 29. marca 1091.
Voľba biskupa:
Ten, kto nie je diakonom alebo kňazom, nesmie byť zvolený za biskupa. Subdiakon môže byť ustanovený za biskupa len vo výnimočných prípadoch, je k tomu však potrebný súhlas príslušného metropolitu alebo samotného pápeža.
Kánon II..
Schválený v sobotu, 29. marca 1091.
Dôvody odňatia kaplánskej funkcie:
Kaplánovi je možné odňať úrad a benefícium z dvoch dôvodov:
Kánon III..
Schválený v nedeľu "Judica," 30. marca 1091.
Udeľovanie sviatosti kňazskej vysviacky:
Žiaden klerik nesmie byť vysvätený iným biskupom alebo prijatý do inej diecézy bez povolenia alebo odporúčacieho listu svojho vlastného biskupa.
Kánon IV..
Schválený v pondelok, 31. marca 1091.
Pôstne obdobie:
Ležiak

Ležiak (nárečovo v niektorých kontextoch aj: "ležák", "ležak", "ľežák", "ľežak", "ľežiak") môže byť:
Turbodúchadlo

Turbodúchadlo môže byť (porov. aj článok turbokompresor):
Kudischewitsch gambit

Kudischewitsch gambit je obrana v šachu z kategórie zatvorených hier a patrí do skupiny indických obrán, konkrétne pod Slovanskú indickú obranu. V klasifikácii ECO má pridelený kód A50. V tomto prípade je pomenovanie gambit menej presné. Vzniká po ťahoch 1. d4 Jf6 2. c4 c6 3. Jf3 b5. Jedná sa o pomerne mladú a zriedkavú obranu. Hrávali ju hlavne začiatkom 21. storočia ruskí šachoví majstri IM David Kudischewitsch, po ktorom je pomenovaná a GM Oleg L Chernikov.
Náměšťská obora

Náměšťská obora (iné názvy: Obora, Kralická obora, Obora Kralice) je prírodná pamiatka, územie európskeho významu i kultúrna pamiatka ležiaca východne od mesta Náměšť nad Oslavou. V obore sa chovajú daniele škvrnité.
História.
Z hľadiska existencie a hospodárskeho využitia územia možno o obore nájsť prvú zmienku až v roku 1629, kedy Karel starší zo Žerotína predal panstvo svojmu švagrovi Albrechtovi z Valdštejna. Ako uvádza Dvorský (1908), v trhovej zmluve je uvedené: „Pán Karel starší zo Žerotína predáva dedičstvo svoje vlastné, totiž hrad a mestečko Náměšť ... s dvorom poplužným, pivovarom, mlynom, oborou, dvor Velký pole nazývaný pri obore“, atď ...
Dominantnou pamiatkou je stavba letohrádku (lusthaus) vo východnej, kralickej časti odbory. Letohrádok nechal postaviť v prvej polovici 19. storočia Jindřich Haugwitz a je v štýle klasicizmu.
Ochrana.
Prírodnou pamiatkou bola Náměšťská obora potvrdená rozhodnutím Rady Kraja Vysočina z 22. mája 2012. Chránené územie zaberá plochu 285 ha a jeho nadmorská výška sa pohybuje od 360 m do Rozkladá sa v katastrálnych územiach Náměšť nad Oslavou a Kralice nad Oslavou. Predmetom vyhlásenia prírodnou pamiatkou bola zámocká obora ako biotop osobitne chránených druhov, ako je pižmovec hnedý "(Osmoderma eremita)", fuzáč veľký "(Cerambyx cerdo)", kováčik fialový "(Limoniscus violaceus)", holub plúžik "(Columba oenas)", krutohlav hnedý "(Jynx torquilla)", včelár lesný "(Pernis apivorus)", hríb "Boletus fechtneri" a tiež pre ochranu biotopov a druhov v EVL Náměšťská obora, nachádzajúce sa na území prírodnej pamiatky.
Európsky významnou lokalitou sa Náměšťská obora stala z rozhodnutia vlády Českej republiky nariadením vlády č. 132/2005 Zb. dňom 22. decembra 2004. Chránené územie zaberá plochu 286,5 ha a jeho nadmorská výška sa pohybuje od 360 do . Rozkladá sa v katastrálnych územiach Náměšť nad Oslavou, Kralice nad Oslavou a Otradice. Status Natura 2000 tu chráni fúzača veľkého "(Cerambyx cerdo)", pižmovca hnedého "(Osmoderma eremita)" a kováčika "(Limoniscus violaceus)".
Kozének

Kozének je prírodná pamiatka ev. č. 1419 v okrese Třebíč. Leží v blízkosti obce Lhánice v miestnej lokalite Kozýnek, v nadmorskej výške 347 - 387 metrov. Oblasť spravuje AOPK ČR.
Ochrana.
Dôvodom ochrany je zachovanie biotopu pastvín s prirodzenou druhovou skladbou porastov.
Vermikompostovanie

Vermikompostovanie je spôsob rozkladu organického odpadu na použiteľnú hmotu s využitím dážďoviek. Vermikompostovanie je považované za najpokročilejšiu metódu kompostovania. Vermikompostovanie nezahŕňa fázu rozkladu s vysokou teplotou hmoty, tej sa treba vyhnúť. Spracovaný kompost je bez toxických prímesí je použiteľný ako hnojivo.
Podľa niektorých zdrojov vermikompostovanie odstraňuje patogény z kompostovanej hmoty. Rovnaký zdroj uvádza: „"vermikompost má v porovnaní s klasickým kompostom výrazne lepšie vlastnosti. Je bohatý na živiny, ale tiež obsahuje vysoko kvalitný humus, rastové hormóny, enzýmy a látky, ktoré sú schopné chrániť rastliny pred škodcami a chorobami."“ Chovy tzv. kalifornských dážďoviek ("Eisenia andrei") je potrebné uchovávať v stabilnej teplote od 10 do 30 °C. Aj cez zimu je v malých chovoch kalifornských dážďoviek treba dopĺňať potravu.
Vermikompost možno rovnako vytvárať s bežným druhom dážďovka hnojná ("Eisenia foetida"). Cez zimu je potrebné vo vonkajších premŕzajúcich nádobách vybrať dážďovky a dať ich prezimovať do vedra so zeminou (do pivnice), alebo vypustiť do voľnej prírody. Rozoznávanie oboch druhov je ťažké, pretože medzidruhové rozdiely medzi "Eisenia andrei" a "Eisenia foetida" sú malé. Dochádza často k zámene. Druh "Eisenia foetida" a "Eisenia hortensis" sú bežné európske druhy a možno ich nazbierať.
Iný vhodný, ázijský druh dážďovky "Lumbricus rubellus" je tiež použiteľný, ale je rovnako nevhodný pre plytké komposty (prezimovanie) ako európske druhy.
Domáci vermikompostér.
Je niekoľko poschodová nádoba určená na kompostovanie domáceho organického odpadu hlavne pomocou kalifornských dážďoviek. Vermikompostér sa umiestňuje priamo do kuchyne alebo kamkoľvek do interiéru. Skladá sa z nádrže na tzv. dážďovkový čaj a niekoľkých vzájomne priepustných poschodí nad nádržkou, kde sa z bio odpadu stáva kompost, vermikompostér je potom uzavretý vekom s otvormi, kadiaľ môže do nádob prúdiť vzduch. Vermikompostér je vcelku jednoduché zariadenie, existujú rôzne DIY návody na jeho výrobu, alebo si ho možno rovno zakúpiť.
Čo je možné kompostovať vo vermikompostéri.
Pri vermikompostovaní je dôležité prihliadať na zloženie odpadu, ktorý je kompostovaný. Pre správnu vlhkosť kompostu je dôležitá rovnováha uhlíkatých (ako napr. suché rastliny, tvrdé časti zeleniny, drevo, recyklovaný papier a pod.) a dusíkatých látok (zelené, čerstvé zložky, ktoré obsahujú vodu – ovocie, zelenina).
Povesť

Povesť môže byť:
Apellas

Apellas alebo Apellás ( – prepisy: "Apellas", "Apellás") môže byť:
Klopačka

Klopačka alebo klepačka môže byť: 
Klopačka môže byť aj:
Klepačka môže byť aj:
Klopačka (priezvisko)

Klopačka je slovenské priezvisko. Je zriedkavé, s najväčším výskytom v Dolnom Kubíne, najmä mestskej časti Záskalie. V Česku sa vôbec nevyskytuje.
Známi nositelia.
Pozri v článku Klopačka.
Jozef Ürméni

Jozef Ürméni (iné mená: Jozef Urmínsky, Jozef Ürményi, Jozef Úrményi; ; * 6. december 1741, Mojmírovce† 8. jún 1825, Vál, Maďarsko) bol uhorský stoličný a krajinský hodnostár a právnik. Pochádzal zo šľachtického rodu Ilmeriovcov z Mojmíroviec (vtedajší Urmín).
Životopis.
Jozef Ürméni sa narodil 12. júna 1741 v Mojmírovciach do šľachtickej rodiny Ilmeriovcov, ktorá mala majetky v Mojmírovciach a inde v Nitrianskej stolici.
Vzdelával na najprv u J. Molnára, neskôr na strednej škole v Trnave. Študoval rakúske právo na Viedenskej univerzite a uhorské práva na univerzite v Jágri. Získal titul doktor práv.
Od roku 1766 do roku 1825 (odchod na dôchodok) pôsobil na rozličných postoch v krajinských a štátnych úradoch (napr. komisár Nitrianskeho dištriktu, od 1806 ako hlavný krajinský sudca).
Rodový majetok Jozefa Ürméniho sa stal novým sídlom rodu Ilmeriovcov.
Patril k prívržencom reforiem Márie Terézie a Jozefa II., osobitne tých, ktoré sa týkali školstva a administratívy. Mária Terézia ho poverila vedením prác na príprave Ratio educationis, ktoré ukončil predostrením návrhu v roku 1776, ktorý bol 2. augusta 1777 schválený. Jeho činnosť prispela k oprave ciest v Haliči, výstavbe verejnej infraštruktúry a zmierneniu útlaku úradov voči obyvateľstvu. Vyjadroval sa aj k ekonomickým (clo a pod.) a právnym otázkam.
Basketbal na Panamerických hrách 1999

Basketbal na Panamerických hrách 1999 bol basketbalový turnaj v rámci multišportového podujatia Panamerických hier 1999. Konal sa v Winnipegu, v Kanade v dňoch od 30. júla8. augusta 1999, za účasti 8 mužských a 6 ženských tímov. Basketbalový turnaj sa na hrách organizuje od roku 1951 a toto bolo jeho 13. vydanie. Zápasy sa odohrali v aréne Winnipeg Arena s kapacitou cez 15 000 divákov.
V mužskej kategórii získala tretí titul , ktorá vo finálovom stretnutí zvíťazila nad . U žien zvíťazila , ktorá vo finále vyhrala nad domácou .
Basketbal na Panamerických hrách 2003

Basketbal na Panamerických hrách 2003 bol basketbalový turnaj v rámci multišportového podujatia Panamerických hier 2003. Konal sa v Santo Domingu, v Dominikánskej republike v dňoch od 2.8. augusta 2003, za účasti 8 mužských a 6 ženských tímov. Basketbalový turnaj sa na hrách organizuje od roku 1951 a toto bolo jeho 14. vydanie. Zápasy sa odohrali v aréne Palacio de los Deportes Virgilio Travieso Soto s kapacitou 8 300 divákov.
V mužskej kategórii obhájila titul , ktorá vo finálovom stretnutí zvíťazila nad domácou . U žien rovnako obhájila titul , ktorá vo finále vyhrala nad .
Zoznam koncilov a synod

Neskorá antika.
Pozri aj článok: Antika
Stredovek.
Pozri aj článok: Stredovek
Novovek.
Pozri aj článok: Novovek
Bilingválne gymnázium C. S. Lewisa

Bilingválne gymnázium C.S. Lewisa (tzv. 'Bilgym') je cirkevné bilingválne gymnázium s výučbou v slovenčine a angličtine (a výberovými jazykmi španielčina/nemčina). Zriaďovateľom gymnázia je Cirkev bratská v Slovenskej republike. Sídli v bezbariérovej budove školy na Haanovej ulici 28 v Bratislave. Je pomenované podľa C. S. Lewisa (1898 – 1963), britského profesora, spisovateľa a kresťanského apologétu.
Misia školy je nasledovná: ""Každého žiaka vzdelávame a vychovávame k tvorivému a kritickému mysleniu, k zodpovednosti voči sebe, druhým a svetu a k schopnosti tvoriť komunity v duchu kresťanských biblických hodnôt"."
Ponúka denné štúdium s anglickým bilingválnym programom v menších triedach. Každý študent platí školné pričom k dispozícií sú aj plné štipendiá pre tých, čo si školu nemôžu dovoliť. 
Dejiny.
Vzniklo v roku 2004, keď nadviazalo na existenciu Cirkevnej základnej školy Narnia na Beňadickej ulici. 
Projektom zriadenia školy bol poverený Miroslav Kocúr, ktorý sa stal prvým riaditeľom. V roku 2007 ho nahradila Jana Klagová, od 1. augusta 2011 bol riaditeľom Dušan Jaura. Toho k začiatku školského roku 2019/2020 vystriedal Peter Figeľ.
Od roku 2008 gymnázium prostredníctvom výmenných pobytov spolupracuje s Minnehaha Academy (Minnesota, USA) a od roku 2012 s Montana State University.
22. februára 2017 navštívil školu veľvyslanec USA Adam Sterling. 
V roku 2017 gymnázium dostalo ocenenie Generácia 3.0 za program charakterového vzdelávania ,ktorého súčasťou je predmet Náboženstvo a etika, program neformálneho vzdelávania, mentoringu a dobročinnosti. 
V roku 2019 bol projekt rekonštrukcie budovy gymnázia ocenený architektonickou cenou CE.ZA.AR. 
Od októbra 2019 sa v priestoroch gymnázia v nedeľu stretáva zbor Cirkvi bratskej Kaplnka.
Na skaličce

Na skaličce je prírodná pamiatka ev. č. 1414 neďaleko obce Číchov v okrese Třebíč v nadmorskej výške 420 - 460 metrov. Oblasť spravuje AOPK ČR.
Ochrana.
Dôvodom ochrany je zachovanie prirodzených pasienkov s populáciou horčeka horkého ("Gentianella amarella").
Imprimatur (katolícka cirkev)

Imprimatur (z lat. "nech sa tlačí") „je v Katolíckej cirkvi právny úkon, ktorým miestny ordinár alebo kompetentný náboženský predstavený udeľuje povolenie na vytlačenie kníh týkajúcich sa viery a mravov po preskúmaní bezchybnosti rukopisu cenzorom“.
Slovo imprimatur sa uvádza na začiatky knihy (požiadavka kánonického práva) spojené s menom ordinára. Imprimatur treba aj pre iné cirkevné tlače ako knihy - tie, ktorú sú určené na verejné rozširovanie. Povolenie je udelené na základe kladného hodnotenia - nihil obstat.
Podľa Kódexu kánonického práva, kán. 823 uvádza: „Aby sa zachovala neporušenosť viery a mravov, pastieri Cirkvi majú povinnosť a právo dozerať, aby sa spismi alebo používaním spoločenských oznamovacích prostriedkov nespôsobila ujma viere alebo mravom veriacich; takisto požadovať, aby spisy, ktoré vydávajú veriaci, týkajúce sa viery alebo mravov, boli im predložené na posúdenie; a tiež zavrhnúť spisy, ktoré škodia pravej viere alebo dobrým mravom.“
Synoda v Szabolcsi

Synoda v Szabolcsi (iné názvy: Szabolcsská synoda, Sabolčská synoda, synoda v Sabolči, synoda v Sabolcsi) bola snem uhorských prelátov, ktorý sa konal v máji 1092 v meste Szabolcs. Predsedal jej uhorský kráľ Ladislav I. Synoda schválila dekréty, ktoré sa týkali cirkevnej disciplíny, liturgie, administratívy a vzťahov medzi kresťanmi, židmi a moslimami.
Klepáč (priezvisko)

Klepáč (o význame pozri klepáč) je slovenské a české priezvisko. Na Slovensku je rozšírené predovšetkým v okrese Liptovský Mikuláš, najviac v Liptovskom Mikuláši, Kvačanoch a Pavčinej Lehote. V Česku je najčastejšie v mestách Ostrava, Frýdek-Místek, Brno a Praha.
Známi nositelia.
Pozri v článku Klepáč.
Valtteri Bottas

Valtteri Bottas (* 28. august 1989, Nastola, Fínsko) je fínsky automobilový pretekár a pilot Formuly 1. Aktuálne jazdí pre Alfa Romeo.
Kariéra.
Formula 1.
Williams (2013–2016).
Valtteri Bottas sa v roku 2013 stal jazdcom tímu Williams. Jeho tímovým kolegom bol Pastor Maldonado. Počas VC Kanady sa kvalifikoval na treťom mieste, za prvým Vettelom a druhým Hamiltonom. Prvé body v F1 získal počas VC USA, kde v pretekoch skončil na ôsmom mieste. V záverečnom hodnotení šampionátu sa umiestnil na 17. priečke.
V roku 2014 sa Bottasovým novým tímovým kolegom stal Felippe Massa, ktorý odišiel z Ferrari. Počas VC Rakúska sa kvalifikoval na druhom mieste a preteky dokončil tretí. Počas roka sa dostal na pódium ešte päť krát. V celkovom poradí šampionátu skončil štvrtý.
S Massom zostali vo Williamse aj v roku 2015. Hneď v prvých pretekoch sa kvalifikoval na šiestom mieste, no počas kvalifikácie sa zranil a v nemocnici mu počas kontroly zistili mierne poškodenie tkaniva na chrbte a nebol uvoľnený do závodu. Počas roka získal menej pódiových umiestnení oproti predchádzajúcemu roku - iba dve (Kanada a Mexiko). V šampionáte skončil piaty a druhý rok po sebe získal viac bodov ako jeho skúsenejší tímový kolega Massa.
V roku 2016 získal iba jedno pódium - v Kanade. Počas kvalifikácie na VC v Baku dosiahol neoficiálny rekord F1, keď počas kvalifikácie dosiahol rýchlosť 378 km/h. Celkovo skončil ôsmy.
Mercedes (2017–2021).
Potom, čo Nico Rosberg získal titul majstra sveta a náhle odišiel z F1, bolo 16. januára 2017 oznámené, že ho v Mercedese nahradí Valtteri Bottas. V prvých pretekoch skončil na treťom mieste. Prvú pole position získal počas VC Bahrajnu a prvé víťazstvo v kariére v nasledujúcich pretekoch v Rusku. Ten rok získal ešte ďalšie dve víťazstvá - v Rakúsku a Abu Dhabi. V konečnom poradí šampionátu skončil na treťom mieste.
Rok 2018 nezačal pozitívne, keď počas prvej kvalifikácie v Malbourne havaroval a musel štartovať z pätnásteho miesta. Nasledujúce dva preteky získal dve druhé miesta. Vo VC Azerbajdžanu sa počas hektického závodu Bottasovi podarilo dostať na prvé miesto. Dve kolá pred koncom však Bottas prešiel po úlomku karbónu na trati a dostal defekt, kvôli čomu nedokončil preteky. Pred VC Nemecka podpísal zmluvu na rok 2019 s možnosťou pretekať pre Mercedes aj v roku 2020. Ten rok Bottas nezískal ani jedno víťazstvo a v šampionáte skončil až na šiestom mieste.
Alfa Romeo (2022)
Na rok 2022 v tíme Mercedes podpísal zmluvu niekoľkonásobný majster sveta, Lewis Hamilton. Po skvelých výkonoch Georgea Russella v tíme Williams, získal George Russell miesto v tíme Mercedes a tak už Valtterimu nezostalo voľné miesto. Kvôli dobrým vzťahom šéfa tímu Mercedes, Tota Wolffa s šéfom tímu Alfa Romeo, Frédéricom Vasseurom, získal Valtteri Bottas miesto v tíme Alfa Romeo za svoje služby tímu Mercedes.
Klepač (priezvisko)

Klepač je slovinské a české priezvisko. V Česku je najrozšírenejšie v mestách Chotěboř (okres Havlíčkův Brod), Ústí nad Labem, Chrudim, Nymburk a Praha.
Na Slovensku je veľmi zriedkavé, s najväčším výskytom v Bardejove,
Známi nositelia.
Pozri v článku Klepač.
Klapač (priezvisko)

Klapač je české a slovenské priezvisko. V Česku je najrozšírenejšie v mestách Mladá Boleslav, Votice (okres Benešov) a Nové Město na Moravě. Na Slovensku je zriedkavé, s najväčším výskytom v obci Demjata (okres Prešov).
Známi nositelia.
Pozri v článku Klapač.
Klapáč (priezvisko)

Klapáč je české a slovenské priezvisko. Na Slovensku je rozšírené predovšetkým v okrese Spišská Nová Ves, najmä v obci Spišské Vlachy a Spišskej Novej Vsi. V Česku je menej časté, s najväčším výskytom v Prostějove.
Známi nositelia.
Pozri v článku Klapáč.
Klapáč

Klapáč je priezvisko, pozri Klapáč (priezvisko), napr.:
Klepač

Klepač je priezvisko, pozri Klepač (priezvisko), napr.:
Jalovec (prírodná pamiatka)

Jalovec je prírodná pamiatka ev. č. 1420 neďaleko obce Číchov v okrese Třebíč v nadmorskej výške 490570 metrov. Oblasť spravuje AOPK ČR.
Ochrana.
Dôvodom ochrany je zachovanie borievky obyčajnej (lat. "Juniperus communis") a zvyškov prirodzených podhorských pasienkov s výskytom horčeka pravého ("Gentianella amarella"), pahorca brvitého ("Gentianopsis ciliata"), pichliača bezbyľového ("Cirsium acaule") a horčeka českého ("Gentianella bohemica"), ktorý tu rastie na svojej absolútnej areálovej hranici smerom na východ.
Klapač

Klapač je priezvisko, pozri Klapač (priezvisko), napr.:
Guy Gilbert

Guy Gilbert (* 12. september 1935, Rochefort, Francúzsko) je francúzsky rímskokatolícky kňaz. Svoj život zasvätil najmä práci s mladými ľuďmi na okraji spoločnosti.
Život.
Guy Gilbert pochádza z kresťanskej rodiny, mal 14 súrodencov. Kňazom chcel byť "vždy" - svoje povolanie počul v 13 rokoch. V roku 1948 vstúpil do seminára v Alžírsku. Proti svojej vôli sa musel zúčastniť alžírskej vojny, v ktorej v rokoch 19541962 slúžil ako zdravotník. „"Vďaka svojej službe v armáde som sa rozhodol byť kňazom práve v Alžírsku. Z tej krajiny prakticky všetci kresťania utiekli do Francúzska a zostalo tam len moslimské obyvateľstvo. Cítil som, že práve pre službu v Alžírsku som povolaný. A tak som sa ocitol sám uprostred moslimov, kde som sa začal starať o tamojšiu mládež, najmä o tú jej časť, ktorá žila na hrane zákona či rovno za ňou"“, uviedol Gilbert.
V Alžírsku zostal do roku 1970. Potom sa vrátil do Paríža, kde sa opäť sústredil na prácu s mladými delikventmi v 19. parížskom obvode, kde žila početná komunita potomkov Európanov, narodených v Alžírsku. „"Mal som vtedy svoju motorku a spolu s ďalšími kňazmi sme išli do ulíc medzi mladých výtržníkov a zlodejov ... Stretol som sa s násilím, ktoré som dovtedy vôbec nepoznal. Vyrastal som v milujúcej rodine ..., kde nebolo po násilí ani stopy. Evanjelium ma tiež nenaučilo násilia, ale láske a jemnosti. A zrazu som bol konfrontovaný s agresivitou"“, povedal Gilbert.
Neskôr kúpil rozpadnutý statok v južnom Francúzsku. Spolu s mladými ľuďmi tu vybudoval centrum, ktoré im má umožniť návrat do bežného života. Je to miesto, kde pracujú, starajú sa o zvieratá, sú v kontakte s prírodou a môžu tiež rozvíjať seba samého. Záujemcovia o život na statku sa počítajú na stovky, prijať môžu každý rok len desať. Výsledky považuje Gilbert za veľmi dobré, hoci k „zázračným znovuzrodením“ dochádza len málokedy: „"Sú to ľudia, ktorí nemajú žiadne vzdelanie, často ani nechodia do školy, páchajú najrôznejšie kriminálne činnosti a nikdy nepocítili rodičovskú lásku."“
Otec Gilbert často hovorí v rozhlase i televízii, napísal množstvo kníh. Nosí dlhé rozpustené vlasy a väčšinou je ho vidieť v obnosenej koženej bunde, kožených nohaviciach a špicatých topánkach. Začal sa tak obliekať pred rokmi, keď chcel zapadnúť medzi mladých na ulici, s ktorými pracoval. Dnes už toto oblečenie považuje skoro za svoju uniformu. „"Až na sebe raz nebudem mať svoju koženú bundu, bude to znamenať, že som buď veľa chorý, alebo už rovno mŕtvy"“, hovorí.
Dielo.
Slovenské vydania.
V zátvorke uvedený rok slovenského vydania
České vydania.
Rok je uvedený pre české vydanie.
Alexander Ruttkay

Prof. PhDr. Alexander Ruttkay (* 24. apríl 1941; Budapešť), DrSc. je slovenský archeológ a historik, bývalý riaditeľ Archeologického ústavu SAV.
Životopis.
Narodil sa v roku 1941 v Budapešti v Maďarsku. Maturoval v roku 1958 na gymnáziu v Piešťanoch (dnes Gymnázium Pierra de Coubertina), potom na Filozofickej fakulte UK v Bratislave (1958 – 1963), smer spoločenské vedy, odbor archeológia. Je autorom mnohých monografií a držiteľom viacerých ocenení.
Kompaktná hviezda

Kompaktná hviezda je termín používaný v astronómii pre bielych trpaslíkov, neutrónové hviezdy, čierne diery a ďalšie exotické pevné hviezdy.
Väčšina kompaktných hviezd je v záverečnom štádiu hviezdneho vývoja a sú tak označované ako hviezdne zvyšky. Tento zvyšok závisí hlavne na pôvodnej hmotnosti danej hviezdy. Tieto hviezdy majú veľmi veľkú hustotu. Sú totiž napriek svojej malej veľkosti veľmi ťažké. Termín kompaktná hviezda sa často používa pre hviezdy, u ktorých nepoznáme presnú povahu a zároveň má malý polomer. Všetky kompaktné hviezdy okrem čiernej diery môžu byť tiež nazývané degenerované hviezdy.
Kompaktné hviezdy ako konečný bod hviezdneho vývoja.
Kompaktné hviezdy sú zvyčajne koncovým bodom hviezdneho vývoja. Atómy vodíka pod nesmiernym tlakom gravitačnej sily hviezdy prejdú jadrovou fúziou, čím sa znižuje hmotnosť a veľkosť hviezdy. V snahe ochladiť sa hviezda vyžaruje svetelnú energiu. Táto strata hmotnosti a energie spôsobuje zníženie gravitačnej potencionálnej energie. Hviezda sa zmenšuje a zároveň zvyšuje vnútornú gravitačnú silu, ktorá spočiatku spôsobila jadrovú fúziu. Tento cyklus pokračuje do doby, kedy tlak plynu v horúcich miestach už neunesie váhu hviezdy. Hviezda tak získa javom, ktorému sa hovorí hviezdny kolaps, oveľa väčšiu hustotu. Kompaktná hviezda síce nevie vnútorne vytvárať energiu, avšak môže vyžarovať svetlo z prebytočného tepla ešte milióny rokov od hviezdneho kolapsu.
Basketbal na Panamerických hrách 2007

Basketbal na Panamerických hrách 2007 bol basketbalový turnaj v rámci multišportového podujatia Panamerických hier 2007. Konal sa v Rio de Janeiro, v Brazílii v dňoch od 20.29. júla 2007, za účasti 8 mužských a 8 ženských tímov. Nováčikom turnaja bolo ženské družstvo Jamajky. Basketbalový turnaj sa na hrách organizuje od roku 1951 a toto bolo jeho 15. vydanie. Zápasy sa odohrali v novovybudovanej aréne Jeunesse Arena nachádzajúcej sa v športovom komplexe Complexo Esportivo do Autódromo, v ktorej sa uskutočnila aj súťaž v športovej gymnastike.
V mužskej kategórii získala svoj piaty titul (tretí v rade) , ktorá vo finálovom stretnutí zvíťazila nad . U žien získalo po dvadsiatich rokoch titul , ktoré vo finále vyhralo nad domácou .
U Lusthausu

U Lusthausu je prírodná pamiatka ev. č. 1417 neďaleko obce Nové Syrovice v okrese Třebíč v nadmorskej výške 438 - 446 metrov. Oblasť spravuje AOPK ČR.
Ochrana.
Dôvodom ochrany je zachovanie vegetácie potočného luhu s bleduľou jarnou "(Leucojum vernum)".
Ansbach

Ansbach je historické mesto v nemeckom Bavorsku, v Stredných Frankoch ("Mittelfranken"). Leží na rieke Fränkische Rezat a na diaľnici A6 asi 40 km juhozápadne od Norimbergu s ktorým je spojené predmestskou dráhou S4.
K 31. decembru 2015 tu žilo 41 159 obyvateľov na ploche 99,91 km².
Dejiny.
Mesto vzniklo okolo benediktínskeho kláštora, založeného v polovici 8. storočia grófom Gumbertom, ktorý bol neskôr svätorečený. Roku 1221 sa prvýkrát pripomína ako mesto a od roku 1331 bolo sídlom rodu Hohenzollernovcov až do roku 1415, kedy sa stali brandeburskými markgrófmi. Mladšia vetva rodu, brandenbursko-ansbašská, si tu v rokoch 17041738 vybudovala veľký barokový zámok. Roku 1710 tu bola založená významná továreň na kameninu (fajansa).
Nacisti vyvraždili tunajšiu židovskú obec, najmenej 500 pacientov psychiatrickej liečebne a viac než 50 postihnutých detí. Bola tu veľká základňa bombardovacích lietadiel, ktorú po vojne používala americká armáda. Tesne pred koncom vojny sa mladý študent Robert Limpert snažil presvedčiť vojakov, aby sa mesto vzdalo bez boja, na udania svojich rovesníkov z Hitlerjugend bol však obesený pred radnicou. Roku 1970 sa mesto rozšírilo o rad susedných obcí a roku 1996 vznikla univerzita aplikovaných vied.
Doprava.
Ansbach leží na diaľnici A6, na cestách B13 a B14 a na železničných tratiach Norimberg - Crailsheim a Treuchtlingen - Würzburg. Má malé športové letisko.
Ján Zozuľak

Prof. ThDr. Ján Zozuľak, PhD. (* 9. jún 1968, Stropkov) je slovenský filozof, teológ, patrológ a byzantológ, univerzitný profesor a znalec gréckeho jazyka. Zaoberá sa byzantskou filozofiou a gréčtinou. Pôsobí na Katedre filozofie Filozofickej fakulty Univerzity Konštantína Filozofa v Nitre. Je autorom viacerých monografií a vedeckých článkov. Po ukončení vysokoškolského štúdia absolvoval štúdium gréckeho jazyka na Filozofickej fakulte Kapodistriasovej univerzity v Aténach a pod vedením prof. Styliana Papadopulosa, popredného svetového patrológa, pokračoval v doktorandskom štúdiu na Teologickej fakulte tej istej univerzity.
Vedecko-výskumné zameranie.
Venuje sa vedeckej práci s gréckymi originálmi textov byzantských mysliteľov, prekladu gréckych textov, analýze filozofických pojmov, antropologickým a etickým otázkam. Na základe štúdia pôvodných gréckych prameňov analyzuje pokračovanie antickej filozofie v dielach byzantských mysliteľov.
Únos

Únos môže byť:
Melina Merkurisová

Melina Merkurisová (iné mená: Melina Merkuriová, Melina Mercouri; ; * 18. október 1920, Atény, Grécko† 6. marec 1994, New York, USA) bola grécka herečka, speváčka a politička.
V rokoch 19811989 a 19931994 bola ministerkou kultúry za ľavicovú stranu Panhelénske socialistické hnutie ("Πανελλήνιο Σοσιαλιστικό Κίνημα"), ktorej bola spoluzakladateľkou. Počas turecko-cyperských sporov v osemdesiatych rokoch 20. storočia pritiahla sympatie západnej verejnosti na stranu Cypru a Grékov. Je autorkou projektu Európske mesto kultúry, ktorý Európska únia rozbehla roku 1985. Preslávila sa svojou medzinárodnou kampaňou proti gréckej vojenskej junte, ktorá sa v krajine chopila moci roku 1967.
Jej najslávnejšou filmovou rolou bola prostitútka Ilja v snímke "Pote Tin Kyriaki" ("Ποτέ Την Κυρ"ιακή), za ktorú dostala cenu pre najlepšiu herečku na festivale v Cannes roku 1960 a bola nominovaná na Oscara a cenu BAFTA. Na cenu BAFTA bola nominovaná tiež roku 1962 za titulnú rolu v snímke "Phaedra". Trikrát bola tiež nominovaná na Zlatý glóbus (filmy "Phaedra", "Topkapi" a "Promise at Dawn").
Jej druhým manželom bol francúzsky režisér Jules Dassin.
V ankete "Veľkí Gréci" ("Μεγάλοι Έλληνες" – "Megali Ellines") gréckej stanice "Skai TV" z roku 2009, ktorej cieľom bolo vybrať najväčšie osobnosti gréckej histórie, vrátane starovekého Grécka, skončila na 13. mieste.
Československá živnostnicko-obchodnická strana

Československá živnostnicko-obchodnická strana alebo Československá živnostensko-obchodnícka strana stredostavovská, skratka Ž, bola malá pravicová politická strana v Česko-Slovensku.
Hlavnými predstaviteľmi boli Rudolf Mlčoch a Josef Václav Najman, ktorí vykonávali funkcie ministrov v niekoľkých vtedajších československých vládach (1925-1932, 1935-1938), vrátane tzv. panskej koalície (1926-1929). Strana mala konzervatívny a liberálny program, v ekonomickej oblasti bola skeptická k medzinárodnému veľkokapitálu. Hlavnými voličmi boli malí a strední podnikatelia. Strana zanikla zlúčením so Stranou národnej jednoty a na Slovensku s HSĽS v roku 1938.
Napriek tomu, že na Slovensku jej podpora v rámci parlamentných volieb mala stúpajúcu tendenciu, nikdy nepresiahla 3 % a mandáty v poslaneckej snemovni a senáte na Slovensku jej boli pridelené len vďaka presunu zvyškových hlasov z českých volebných krajov v rámci II. a III. skrutínia. 
Volebné výsledky do Národného zhromaždenia na Slovensku.
٭ Po smrti B. Kianičku v roku 1938 sa stal senátorom Juraj Vyskočil.
Basketbal na Panamerických hrách 2011

Basketbal na Panamerických hrách 2011 bol basketbalový turnaj v rámci multišportového podujatia Panamerických hier 2011. Konal sa v Guadalajare, v Mexiku v dňoch od 21.30. októbra 2011, za účasti 8 mužských a 8 ženských tímov. Basketbalový turnaj sa na hrách organizuje od roku 1951 a toto bolo jeho 16. vydanie. Zápasy sa odohrali v aréne CODE Dome s kapacitou 2 766 divákov, v ktorej sa uskutočnila aj súťaž v stolnom tenise.
V mužskej kategórii získalo svoj druhý titul , ktoré vo finálovom stretnutí zvíťazilo nad domácim . U žien zvíťazilo rovnako , ktoré vo finále vyhralo tiež nad .
Nasadenie do výkonnostných košov.
Losovanie prebehlo 26. júna 2011 a družstvá boli nasadené do výkonnostných košov nasledovne:
Ležák (rybník)

Ležák je vodná nádrž, ktorá sa nachádzala v centre bývalej obce Ležáky. Tú 24. júna 1942 vypálili nacisti. Na severnom brehu rybníka stál mlyn, v ktorom na začiatku druhej svetovej vojny mlel Jindřich Švanda. V mlyne býval spolu so svojou manželkou Františkou, jej bratom Josefom Šťulíkom, ktorý tu býval so svojou manželkou Máriou (rodenou Pelikánová) a dcérami Jarmilou (narodená v roku 1939) a Máriou (narodená v roku 1941). Obe dcéry sú jediné dve osoby, ktoré vypálenie obce Ležáky prežili.
Po konci vojny prebehla niekoľkokrát oprava hrádze. Najprv roku 1951, následne na prelome jari a leta 1960 a tiež na začiatku 21. storočia, kedy sa nádrž odbahnila, vytvorilo sa litorálne pásmo, spevnila sa hrádza a zrekonštruoval sa bezpečnostný prepad spolu s výpustným zariadením. Od roku 1966 stojí na západnom brehu rybníka múzeum dokumentujúce tunajšie udalosti z začiatku leta 1942 a tiež reštaurácia pre 64 až 70 hostí. K rybolovu využívajú nádrž rybári.
Ulica Janka Alexyho (Bratislava)

Ulica Janka Alexyho je ulica v Bratislave, v mestskej časti Dúbravka. Je pomenovaná podľa slovenského maliara Janka Alexyho (1894 – 1970).
Tiahne sa kolmo od hlavnej dopravnej tepny Dúbravky – z miesta, kde končí Ulica Mikuláša Schneidera-Trnavského a začína Saratovská. Je rovnobežná s Bilíkovou, sú na ňu kolmé Trhová, Bazovského, Červeňákova, Valachovej, následne sa lomí a ústí do Beňovského ulice v blízkosti železničnej trate.
Vznikla v 70. rokoch 20. storočia pri výstavbe panelákového sídliska. Zastávka MHD Alexyho je obsluhovaná električkovou a autobusovou dopravou.
Lillian Gish

Lillian Gish, vlastným menom Lillian Diana de Guiche (* 14. október 1893, Springfield, Ohio, USA† 27. február 1993, New York, New York) bola americká herečka. Americký filmový inštitút ju v roku 1999 vyhlásil za sedemnástu najväčšiu ženskú hereckú hviezdou 20. storočia.
Životopis.
Narodila sa v roku 1893, ale celý život uvádzala rok narodenia 1896, ktorý možno nájsť v mnohých publikáciách (pozri "Encyklopédia filmu", Obzor, Bratislava 1993). Od detstva hrala v divadle, aby uživila rodinu po tom, čo od nich otec odišiel. 
V roku 1912 ju pre film objavil David Wark Griffith, keď ju obsadil do krátkometrážnej detektívnej snímky "Neviditeľný nepriateľ". Stala sa hviezdou ďalších Griffithovych filmov: "Princezná z Betulie" (1913), "Zrodenie národa" (1915), "Intolerancia" (1916), "Zlomený kvet" (1919), "Cesta na východ" (1920). Neskôr hrala aj vo filmoch iných režisérov: "Šarlatové písmeno" (Victor Sjöström, 1926), "La Bohème" (King Vidor, 1926) alebo "Nepriateľ" (Fred Niblo, 1928). Po zavedení zvukového filmu dostávala menej rolí: objavila sa napr. vo westerne "The Unforgiven" (John Huston, 1960), hrala babičku v satire Roberta Altmana "Svadba" (1978), s filmom sa rozlúčila hlavnou rolou v psychologickom filme Lindsaya Andersona "Augustové veľryby" (1987).
Bola tiež režisérkou, natočila film "Remodeling hier Husband" (1920). Zomrela vo veku nedožitých sto rokov v spánku na zlyhanie srdca.
Jej sestrou bola herečka Dorothy Gishová, jej vzdialenou príbuznou je súčasná herečka Annabeth Gish. Nikdy sa nevydala a nemala deti, špekulácie o svojom milostnom vzťahu s Griffithom odmietala a zásadne o ňom hovorila ako o "pánovi Griffithovi". Jej blízkou priateľkou bola herečka Helen Hayesová, bola krstnou matkou jej syna, herca Jamesa Gordona MacArthura. Bola známa svojimi krajne pravicovými názormi, angažovala sa v hnutí America First Committee, ktoré odmietalo vstup USA do 2. svetovej vojny.
V roku 1971 dostala Academy Honorary Award za celoživotné dielo, v roku 1984 jej bola udelená AFI Life Achievement Award. Ako rodáčka zo štátu Ohio bola v roku 1980 uvedená do "Ohio Women's Hall of Fame". V závete odkázala svoj majetok na udeľovanie ceny pre "ľudí, ktorí robia svet krajší", nazvanej "The Dorothy and Lillian Gish Prize". Vydala spomienkovú knihu "The Movies, Mr. Griffith, and Me" (Prentice-Hall, 1969).
Kamenný vrch (prírodná pamiatka, okres Třebíč)

Kamenný Vrch je prírodná pamiatka ev. č. 958 neďaleko obce Heraltice v okrese Třebíč v nadmorskej výške 590 - 610 metrov. Oblasť spravuje AOPK ČR.
Ochrana.
Predmetom ochrany je prirodzená pastvina s horčekom českým "(Gentianella bohemica)".
Amanda Bynesová

Amanda Laura Bynes (* 3. apríl 1986, Thousand Oaks, Kalifornia, USA) je americká herečka, ktorá sa preslávila filmami ako "Čo to dievča chce?" (2003), "Snehulienka to má v paži" (2007), či "Ľahko ju zbaliť" (2010). 
Životopis a kariéra.
Amanda Bynesová sa narodila a vyrastala v Kalifornii. Jej otec je zubár a jej mama mu v ordinácii pomáha. Za herečku sa začala považovať už od jej desiatich rokov. V dvanástich, mala svoju vlastnú TV show, "The Amanda Show", za ktorú získala Kid's Choice Awards za obľúbenú televíznu herečku.
Viac priestoru získala až v roku 2003 vo filme s Colinom Firthom, "Čo to dievča chce?". Za film dostala mnoho pozitívnych ocenení.
V roku 2004 odpromovala na Thousand Oaks High. O rok neskôr sa objavila ako študentka Jenny, ktorá „stroskotala“ s jej mužským idolom na „opustenom ostrove“. Film sa natáčal v Dominikánskej republike. V rovnakom roku prepožičala svoj hlas do animovanej rozprávky "Roboti".
Vo filme "Super náhradník" z roku 2006, stvárnila mužskú aj ženskú postavu navzájom. Ukázala sa ako študentka Viola, ktorá je vášnivá fanúšička futbalu, preto aj predstiera že je chlapec. Vo filme sa objavil aj herec Channing Tatum.
V roku 2007 si zahrala s hercami ako John Travolta či Christopher Walken v romantickom muzikáli "Hairspray".
V roku 2010 sa objavila vo filme "Ľahko ju zbaliť", po boku Emmy Stonovej, kde stvárnila silne katolícky založenú študentku. To bol doteraz aj jej posledný film.
V roku 2012 sa dopustila niekoľkých menších trestných činov, uviedla tiež že by sa chcela začať venovať móde a že by chcela pracovať ako módna návrhárka. O rok neskôr bola zadržaná políciou, z dôvodu držania marihuany a bola jej ponúknutá povinná liečba.
Zoznam častí televíznej relácie Nikto nie je dokonalý

Nikto nie je dokonalý je humoristická talk show, ktorú od 31. decembera 2012 do 24. januára 2017 vysielala Jednotka. Od 28. februára 2017 do 26. februára 2019 sa relácia vysielala na TV JOJ. 
Časti.
Víťazi sú označení hrubým písmom (v prípade remízy nie).
Špeciály: The Best of Nikto nie je dokonalý (2016-2017).
Od 20. decembra 2016 do 24. januára 2017 Jednotka vysielala 4 zostrihové špeciály, zložené z toho najlepšieho z Nikto nie je dokonalý.
Dane DeHaan

Dane William DeHaan (* 6. február, 1986, Allentown, Pensylvánia, USA) je americký herec, ktorý bol v roku 2014 nominovaný na cenu BAFTA, v kategórií „Vychádzajúca hviezda“.
Životopis a kariéra.
Dane DeHaan sa narodil 6. februára 1986, jeho otcom je Jeff DeHaan, počítačový programátor a jeho mamou je nábytková manažérka, Cynthia Boscia. Má jednu sestru. Dane vyštudoval Emmaus High School a University of North Carolina School of the Arts v Pensylvánii.
V roku 2008 debutoval na Broadwayi v hre "American Buffalo". V televízií sa po prvý raz objavil v seriály "Zákon a poriadok: Špeciálna jednotka" (1999), tiež sa objavil aj v štvrtej sérií seriálu "Pravá krv" (2008).
Do roku 2011, hral skôr v menších rolách, no v roku 2012 sa objavil vo filme "Zem bez zákona", po boku hercov ako Shia LaBeouf či Mia Wasikowská, v rovnakom roku, sa tiež objavil aj ako Andrew v sci-fi filme "Kronika", tiež sa objavil po boku Juno Templovej, v horore s homosexuálnou tématikou, "Jack and Diane".
V roku 2013 pomohol herečke Reese Witherspoonovej, vyšetrovať vraždy detí pri satanských rituálov v dráme "Diablov uzol", ktorý je založený na skutočných udalostiach.
So skupinou Metallica pracoval na filmovom spracovaní snímku "Metallica: Through the Never", film poukazuje na pieseň s názvom „Through the Never“, kde si zahral Dane hlavnú postavu. Spolupracoval aj so skupinou Imagine Dragons, keď sa objavil v ich videoklipe „I Bet My Life“.
V roku 2014 bol nominovaný na cenu BAFTA ako vychádzajúca hviezda. V druhej časti filmu Spider-Man, sa objavil ako Harry, známy kamarát Petra, ktorý sa predstavil ako Spiderman.
V roku 2017 sa po boku oscarovej herečky Alicii Vikanderovej objavil vo filme "Tulipánová horúčka", kde sa predstavil ako umelec, ktorý sa zamiloval do vydatej ženy. V mysterióznom filme "Liek na život" sa objavil ako ambiciózny manažér Lockhart, ktorý sa kvôli nehode dostane do liečebne vo Švajčiarsku, v ktorej nie je niečo v poriadku. Svoj hlas prepožičal v animovanej rozprávke "Balerína".
Momentálne žije v Los Angeles a oženil sa s herečkou Annou Woodovou. V roku 2017, sa im narodila dcéra Bowie Rose a v roku 2020 sa im narodil syn Bert Apollo.
Channing Tatum

Channing Tatum (* 26. apríl 1980, Cullman, Alabama, USA) je americký herec, ktorý sa preslávil najmä filmami ako "Let's Dance" (2006), "Milý John" (2010), "Manželský sľub" (2012) či "Osem hrozných" (2015).
Životopis.
Channing Tatum sa narodil v roku 1980 v Alabame. Herec trpí poruchou ADHD a dyslexiou. Od malička sa venoval športom ako príklad futbal, bejzbal či iné. Venoval sa tiež aj bojovým umeniam. Po skončení štúdia, si privyrábal ako sa dalo, robil napríklad striptéra v jednom z nočných barov. Túto skúsenosť využil aj v jeho hereckej kariére.
Po presťahovaní do Miami, sa začal venovať okrajovo modelingu, no neskôr sa z neho stal profesionálny model. Tiež bol zaradený do "50 Most Beautiful Faces", ktorý zostavil magazín Tear Sheet. Vďaka tomu, si Channinga všimli ľudia z filmovej brandže.
Jeho prvá úloha bola v seriály "Kriminálka Miami". Neskôr sa začal objavovať aj vo filmoch ako napríklad film "Kouč Carter", kde sa ukázal po boku Samuela L. Jacksona či po boku Anne Hathawayovej vo filme "Havoc", z roku 2005.
V roku 2006 sa začal venovať herectvu naplno. Tiež získal aj ocenenie na filmovom festivale Sundace za film "A Guide to Recognizing Your Saints". Po boku Amandy Bynesovej sa objavil v romantickej komédií "Super nahradník". V rovnakom roku, si zatancoval aj v komédií Let's Dance, ktorá ho viac zviditeľnila. Film sa dočkal aj druhej časti.
V roku 2010 sa objavil po boku herečky Amandy Seyfriedovej, vo film "Milý John", kde získal hlavnú postavu, vojaka Johna. S hercami ako Michael Douglas či Antonio Banderas si zahral vo filme "Skrat".
Ako policajt sa predviedol v akčnom filme "21: Jump Street", s herečkou Rachel McAdamsovou si zahral v romantickej komédii Manželský sľub, tiež sa predstavil aj ako striptér vo filme "Magic Mike", z roku 2012, na ktorom sa podieľal aj ako producent. Vo filme môžeme vidieť hercov ako Matthew McConaughey, Matt Bomer či Alex Pettyfer. Druhá časť sa natočila v roku 2015.
V roku 2013 sa mu narodila dcérka Everly. Počas roku, sa objavil vo filme "Vedľajšie účinky" s Rooney Mara či si zahral po boku Josepha Gordona-Levitta, v snímke "Lásky Don Jona".
V roku 2014 sa stretol aj s dabingom. Svoj hlas prepožičal animovaným rozprávkam ako "Lego príbeh" či "Kniha života". S herečkou Milou Kunisovou si zahral vo filme "Jupiter na vzostupe". Za film, bol nominovaný na cenu Zlatá malina, v kategórií Najhorší herec, spolu aj s jeho hereckou kolegyňou Milou Kunisovou.
Bremenskije muzykanty

Bremenskije muzykanty () môže byť:
Koncily v Clovesho

Koncily v Clovesho predstavujú sériu siedmich synod anglosaskej cirkvi, ktoré sa konali v rozmedzí rokov 742 až 825. Keďže sa na nich okrem biskupov a opátov zúčastňovali aj králi a veľmoži Mercie, možno ich považovať aj za cirkevno-štátne zhromaždenia.
História.
Presná geografická poloha lokality "Clovesho" (alebo "Clofesho") dodnes nie je známa. Clovesho sa však zrejme nachádzalo v kráľovstve Mercia, pravdepodobne v blízkosti dnešného Londýna. V odbornej diskusii sa uvažuje o mestách Brixworth, Hitchin, Abingdon, Tewkesbury alebo Cliffe.
Určité indície naznačujú, že po prvýkrát sa v Clovesho konal koncil už v roku 716. Autenticita týchto prameňov je však sporná. Historicky spoľahlivé a overiteľné záznamy dosvedčujú konanie nasledujúcich siedmich koncilov:
Koncil v roku 742.
Prvý koncil v Clovesho sa konal v roku 742. Predsedali mu arcibiskup Cuthbert z Canterbury a kráľ Ethelbald z Mercie.
Koncil v roku 747.
Druhý koncil v Clovesho sa konal v roku 747. Predsedal mu opäť arcibiskup Cuthbert z Canterbury. Osobitný list tomuto zhromaždeniu zaslal vtedajší pápež Zachariáš. Bolo prijatých 31 kánonov, ktoré sa týkali zväčša cirkevnej disciplíny a liturgie. Je považovaný za jednu z najvýznamnejších anglosaských synod.
Koncil v roku 794.
Tretí koncil v Clovesho sa konal v roku 794. Predsedal mu zrejme aj kráľ Offa z Mercie. Bol schválený výnos o darovaní niektorých kráľovských pozemkov cirkvi.
Koncil v roku 798.
Štvrtý koncil v Clovesho sa konal v roku 798. Predsedali mu arcibiskup Ethelhard z Canterbury a kráľ Cenwulf z Mercie. Diskutovalo sa o stave praktizovania kresťanskej viery. Bola uzatvorená dohoda o výmene určitých pozemkov.
Koncil v roku 803.
Piaty koncil v Clovesho sa konal v roku 803. Opäť mu predsedali arcibiskup Ethelhard z Canterbury a kráľ Cenwulf z Mercie. Na príkaz pápeža Leva III. bolo oficiálne vyhlásené zrušenie arcibiskupstva v Lichfielde, ktoré zriadil len niekoľko rokov predtým pápež Hadrián I. Jeho územie bolo začlenené späť do canterburského arcibiskupstva.
Koncil v roku 824.
Šiesty koncil v Clovesho sa konal v roku 824. Predsedali mu arcibiskup Wulfred z Canterbury a kráľ Beornwulf z Mercie. Diskutovalo sa o istých dedičských sporoch.
Koncil v roku 825.
Siedmy koncil v Clovesho sa konal v roku 825. Predsedali mu arcibiskup Wulfred z Canterbury a kráľ Beornwulf z Mercie. Koncil sa zaoberal akýmsi sporom medzi arcibiskupom a opátkou Cynethrythou.
Jalovec (priezvisko)

Jalovec (o význame pozri jalovec) je české a slovenské priezvisko. V Česku je najrozšírenejšie (s výrazným odstupom) v Prahe. Na Slovensku je veľmi zriedkavé, s najväčším výskytom v Leviciach.
Známi nositelia.
Pozri v článku Jalovec a Jalovcová.
Helen Clarková

Helen Elizabeth Clarková (* 26. február 1950, Hamilton, Nový Zéland) je novozélandská politička. 
Od 27. novembra 1999 do 19. novembra 2008 bola premiérkou Nového Zélandu. Od 17. apríla 2009 je ako administrátor UNDP treťou najvyššie postavenou osobou v OSN.. V roku 2016 kandidovala na post generálneho tajomníka OSN.
Časopis "Forbes" ju označil v roku 2006 za 20. a v roku 2012 za 50. najmocnejšiu ženu na svete V roku 2014 bola 23. a v roku 2016 22.
26. januára 2017 AFP oznámila, že Clarková opustí riaditeľskú pozíciu v UNDP 19. apríla na konci svojho druhého štvorročného mandátu.
Jalovcová

Jalovcová môže byť:
Gunzenhausen

Gunzenhausen je mesto na severozápade Bavorska. Leží na juh od mesta Norimberg. Má asi 16 000 obyvateľov.
Peter Mansfield

Peter Mansfield FRS (* 9. október 1933, Londýn, Spojené kráľovstvo† 8. február 2017, Nottingham) bol anglický fyzik.
Vyrastal v Londýne Ako pätnásťročný opustil školu a stal sa asistentom tlačiara. Neskôr pracoval v Rocket Propulsion Department vo Westcotte v Buckinghamshire a študoval vo večernej škole. 
V roku 1956 začal študovať fyziku na Queen Mary University of London v Londýne, kde v roku 1962 získal titul PhD. V roku 1964 začal prednášať fyziku na univerzite v Nottinghame , kde sa v roku 1979 stal profesorom a v roku 1994 emeritným profesorom.
V roku 1993 ho kráľovná Alžbeta II. povýšila do šľachtického stavu.
V roku 2003 získal Nobelovu cenu za fyziológiu alebo medicínu (spolu s Paulom Lauterburom) za prehĺbenie poznatkov v oblasti zobrazovacích metód založených na magnetickej rezonancii, presnejšie novo rozvinul využitie gradientov v magnetickom poli a spresnil diagnostiku pomocou matematických analýz.
World Baseball Classic 2017

World Baseball Classic 2017 bol v poradí 4. ročník podujatia World Baseball Classic v bejzbale mužov, ktoré organizuje Svetová bejzbalová a softbalová konfederácia (WBSC). Predchádzajúce ročníky organizovala Medzinárodná bejzbalová federácia (IBAF). Finálové zápasy sa konali v Los Angeles, v Spojených štátoch, podobne ako v predchádzajúcich 3 ročníkoch, v dňoch od 6. až 22. marca 2017, za účasti 16 tímov. Ostatné skupiny sa konali v Japonsku, Kórejskej republike a Mexiku. Svoj prvý titul získalo domáce , ktoré vo finálovom stretnutí zvíťazilo nad .
Zoltán Jakab

Zoltán Jakab môže byť:
István Jakab

István Jakab môže byť:
Pál Lipták

Pál Lipták môže byť:
Kubo (priezvisko)

Kubo je slovenské a japonské () priezvisko. Slovenský variant je odvodený od mena Jakub. Na Slovensku je najčastejšie v Piešťanoch, Nezbudskej Lúčke (okres Žilina), Lazisku (okres Liptovský Mikuláš), Žiline a Bratislave.
Známi nositelia.
Pozri v článku Kubo a Kubová.
Kub (priezvisko)

Kub je české priezvisko. Najčastejšie je v mestách Vodňany (okres Strakonice), Prachatice a Chomutov. Na Slovensku sa v neprechýlenej podobe vôbec nevyskytuje.
Známi nositelia.
Pozri v článku Kub a Kubová.
Kub

Kub môže byť:
Kubová

Kubová môže byť:
Kouba (priezvisko)

Kouba je české priezvisko odvodené od mena Jakub. Najrozšírenejšie je v mestách Praha, České Budějovice, Strakonice a Hradec Králové. Na Slovensku je najčastejšie v Bratislave. 
Známi nositelia.
Pozri v článku Kouba.
Kouba

Kouba môže byť:
Pavel Kouba

Pavel Kouba môže byť: